Diari Oficial de la Generalitat Valenciana


Sumari del DOGV 1827, del 16-07-1992 (1992/825451)

ACORD de 6 de juliol de 1992, del Govern Valencià, pel qual es declara la urgent ocupació dels terrenys necessaris per a la continuació dels treballs d'explotació de la concessió minera anomenada Filo núm. 330, de la província de València, en el terme municipal de Villar del Arzobispo.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1827

Data del DOGV
:   16-07-1992

Secció del DOGV
:   ALTRES DISPOSICIONS

Número del document
:   1992/825451


Data del document
:   06-07-1992

Organisme emissor
:   Conselleria d'Indústria, Comerç i Turisme

Tipus de document
:   Acord

ACORD de 6 de juliol de 1992, del Govern Valenciá, pel qual declara la urgent ocupació dels terrenys necessaris per a la continuació dels treballs d'explotació de la concessió minera anomenada Filo núm. 330, de la provincia de Valencia, en el terme municipal de Villar del Arzobispo.  
El Govern valencià en la reunió del dia 6 de juliol de 1992 adoptà l'Acord següent:  
El 22 de juliol de 1988, el Sr. J. Heliodoro Estevan Núñez va presentar escrit en el qual sol·licitava del Servei Territorial d?Indústria i Energia de València la iniciació de l?expedient d'expropiació forçosa dels terrenys necessaris per a la continuació dels treballs d'explotació de la concessió minera anomenada Filo núm. 330, de la província de València, que es concreten en la parcel·la 110-905 del polígon 75 de Villar del Arzobispo, situada dins el perímetre de la demarcació de l?esmentada concessió en el paratge Loma de San Roque o Cerro Castellar.  
La referida concessió minera, de la qual és titular el Sr. Estevan Núñez en unió del Sr. Enrique, la Sra. Lucia, la Sra. Amparo Estevan Núñez i de la Sra. Elvira Calatayud Estevan, va ser atorgada el 21 de gener de 1901 i consolidada per Resolució del Director General de Mines de 21 de gener de 1978.  
La sol·licitud, amb la relació de propietaris, es va sotmetre a informació pública mitjançant anuncis que es van inserir en el Butlletí Oficial de l?Estat de 13 de febrer de 1989; en el Butlletí Oficial de la Província de 31 de gener de 1989; en el diari Las Provincias de 27 de gener de 1989 i en el tauler d'anuncis de l'ajuntament de Villar del Arzobispo. Còpia d'aquest anunci es va remetre als propietaris de la parcel·la, el Sr. Joaquín Mínguez Estevan i la Sra. Adelaida Bori Flor, com també al Sr. J. Heliodoro Estevan Núñez, sense que es formularen al·legacions en - el termini concedit.  
El 20 d'abril de 1989, el Servei Territorial d?Indústria i Energia de València va acordar declarar la necessitat d'ocupació de la parcel·la cadastral núm. 110-905 del polígon 75 del terme de Villar del Arzobispo, complertes les previsions de l'article 17 de la Llei d'Expropiació Forçosa, per trobar-se implícita la declaració d'utilitat pública a efectes d'expropiació en l'atorgament de la concessió, i la necessitat d'ocupació en l'aprovació del Pla de Treballs de la Concessió, per a 1988, segons l'article 105 de la vigent Llei de Mines, de 21 de juliol de 1973.  
L'acord de necessitat d'ocupació va ser notificada als propietaris de la parcel·la, els quals, mitjançant anotació al dors de l'escrit remés i tornat, van indicar que havien transferit la seua part al Sr. Angel Murgui Molina, el qual junt amb la Sra. Francisca Real Arrue eren els actuals propietaris, als quals, d'acord amb el que disposa l'article 7 de la Llei d'Expropiació Forçosa, es va considerar subrogats en els drets i obligacions derivats de la seua condició i se'ls va notificar la resolució sobre la necessitat d'ocupació de la parcel·la, sense que formularen al·legacions en el termini concedit.  
El 4 de juny de 1990 va tenir entrada en l'esmentat servei territorial l'escrit del Sr. Juan Heliodoro Estevan Nuñez en el qual sol·licitava la impulsió de l'expedient d'expropiació per la via d'urgència, a l'empara de l'article 52 de la Llei d'Expropiació Forçosa.  
Les raons d'urgència van ser apreciades pel Servei Territorial d'Indústria i Energia de València en entendre que, per a l'execució del Pla de Treballs de la Concessió per a 1990, s'està avançant en el front en què s'ubica la zona d'expropiació, per això l'ocupació del terreny esmentat es fa tècnicament necessària si aquest pla es vol executar de forma completa i racional; en cas contrari, caldria aprofundir els fronts i assolirien altures perilloses que implicarien la paralització dels treballs.  
Per això, i a proposta del Conseller d?Indústria, Comerç i Turisme, el Govern valencià  
ACORDA  
Declarar la urgent ocupació de la parcel·la cadastral 110905 del polígon 75 del terme municipal de Villar del Arzobispo, necessària per a la continuïtat dels treballs d'explotació de la concessió minera Filo núm. 330, de la província de València, a l'empara del que disposa l'article 52 de la Llei d'Expropiació Forçosa, de 16 de desembre de 1954, de la qual són propietaris el Sr. Angel Murgui Molina i la Sra. Francisca Real Arrue.  
València, 6 de juliol de 1992.  
El Conseller Secretari del Govern valencià,   
EMERIT BONO I MARTINEZ